text: #META#  TextURI         :: BenTroieC
   #META#  DEAF            :: http://www.deaf-page.de/bibl/bib99b.php#BenTroieC
   #META#  TL              :: Troie
   #META#  FEW             :: BenSMaure
   #META#  ARLIMA          :: https://www.arlima.net/ad/benoit_de_sainte-maure.html#tro
   #META#  Author          :: Benoît de Saint-Maure
   #META#  AuthorBorn
   #META#	AuthorBornAmb
   #META#  AuthorDied
   #META#	AuthorDiedAmb
   #META#	AuthorFl1
   #META#	AuthorFl2
   #META#  TextTitle       :: Roman de Troie
   #META#  TextSubtitle
   #META#  TextVols        :: 5
   #META#  TextSubj        :: romance
   #META#	TextDom         :: lit
   #META#	Translation     :: true
   #META#	Collection      :: SATF
   #META#	CollectionNo
   #META#  TextDescARL     :: vers octosyllabiques à rimes plates
   #META#  TextDescVers    :: 8
   #META#  TextDateARL     :: 1165
   #META#  TextDateAdj     :: 1165
   #META#	TextDateMin
   #META#	TextDateMax
   #META#  EdEditor        :: Constans, L.
   #META#  EdPlace         :: Paris
   #META#  EdPublisher     :: Didot
   #META#	EdVol           :: 4
   #META#  EdYear          :: 1904
   #META#  EdPages         :: 1-36
   #META#  MsBase
   #META#  MsOther
   #META#  MsNum           :: 58
   #META#	MsDateARL
   #META#	MsDateAdj
   #META#	Form            :: v
   #META#	Complete        :: partial
   #META#	NoWords
   #META#	NoLines
   #META#	DialAuth
   #META#	DialScribe
   #META#  ScanURL         :: http://gallica.bnf.fr/ark:/12148/bpt6k5097n
   #META#  ScanURIOther
   #META#  ArkID
   #META#  LccnID
   #META#  OclcID
   #META#  WebAuthor       :: NYU Buenos Aires TallerHD
   #META#  ORCIDWebAuthor
   #META#  WebReviewer     ::
   #META#  ORCIDReviewer   ::
   #META#  MiscInfo        ::
   #META#	CCLicense	    :: CC BY-NC-SA 4.0 International
   
   PageV04P001
   Ҫo que terre e mer avirone,
   Si com la Letre dit e sone,
   Est Ocean dreit apelé.
   En quatre parz est devisé
   Li mondes toz : c’est Oriënz,
   Meridïès e Occidenz,
   Septentrion; en co contient
   Li cercles qu’Abismes sostient.
   PageV04P002
   Julius Cesar, li senez,
   Qui tant fu sages e discrez,
   Fist tot cerchier e mesurer.
   Soz ciel nen ot terre ne mer,
   Isle, province, pui ne flun,
   Ne pueple en tot le mont nes un,
   Qu’il ne meïssent tot en letre.
   Grant chose fu de l’entremetre :
   Trente dous anz i demorerent
   Cil qui grant peine i endurerent.
   Trente mers distrent qu’i aveit,
   En tant com li mondes teneit :
   N’en i a plus ne plus n’en distrent
   Ne, ço sacheiz, plus n’en escristrent.
   Devises sont e totes un :
   D’eles renaissent grant li flun
   Qui par les terres sont corant
   E qui en eles sont rentrant.
   Cinquante sis tant solement,
   PageV04P003
   En tant com tient le firmament,
   N’en i a plus, fors cez nomez,
   Qui aient principalitez, —
   Maint eves sont e maint ruissal,
   Qui ne sont mie principal —
   N’en i a mais cinquante sis,
   Ensi come en l’Estoire truis.
   Seisante doze isles resont,
   Si n’en a plus en tot le mont
   Dont il seit faite remembrance,
   N’ou rien vivant prenge naissance.
   Quarante pui, tot par egual,
   Resont qui seient principal :
   Plusor e maint en sont assez,
   Mais n’en est traite autoritez
   Ne n’en fu la descripcion,
   Ne mais de quarante par non.
   Les provinces furent contees
   PageV04P004
   E a seisante dis nombrees :
   Sacheiz que plus n'en i troverent
   Cil qui par tot le mont alerent.
   Es treis parties devisees
   Que ariere vos sont contees, —
   Ço est en cele d’Oriënt
   E en icele d’Occident
   E en Septentrion, — troverent
   Sis vinz e cinc genz e nombrerent.
   En la partie de Midi
   Ne pot estre seü n’oï
   Des genz nule diversité :
   Por le grant chaut desmesuré,
   Por les deserz, por les vermines
   Granz, orribles e serpentines,
   N’i oserent les piez porter;
   Onc ne lor vint nes en penser.
   N'en distrent rien ne il ne porent,
   Quar onc la verité n’en sorent.
   Se jo fusse auques leisantis,
   PageV04P005
   Dreiz fust e biens, ço m’est a vis,
   Que cestes terres vos nomasse
   E que les choses devisasse
   Dont ci est faite mencion ;
   Mais n’est or lieus ne ne poon :
   Trop grant estuide i covendreit,
   Qui de trestot parler voudreit.
   Tant par en est grant la matire
   Que, quil cotnencereit a dire,
   Ne sereit pas sempres a fin :
   Trop i covendreit parchemin.
   Ici covient que jo m’en taise,
   Mais s'aveir puis e lieu e aise,
   Tel uevre voudrai embracier
   E envaïr e comencier
   Qu’en tot le mont n’avra partie,
   Ou qu’ele seit, que jo ne die
   Quel est, com grant e corn bien tient,
   PageV04P006
   Ne qu’il i a ne qu’i avient,
   Quel nature ont li element,
   Quel les contrees, quel la gent.
   Tot en dirai, se jol comenz,
   Qu'a ço sofist bien nostre engenz.
   En la partie d’Oriënt,
   Dont jo parlai premierement,
   A sol uit mers : c’est Caspion
   E l'autre mare Persicon ;
   La tierce a non, ço m’est a vis,
   A dreit, mer Tiberiadis ;
   La quarte rapelent après
   Par non la mer Alphatenès
   E la quinte mare Rubron,
   La siste mer Arabicon ;
   La setme mer a non Caphorte
   PageV04P007
   E Poitme apelent la mer Morte.
   Icil avreit assez a faire
   Qui bien voudreit dire e retraire
   Corne eles sont e les manieres,
   Ne dont eles sont plus plenieres.
   Nuef isles ra en Oriënt :
   En totes nuef conversent gent.
   Ipopodès, la plus lointaine,
   En apelent la premeraine ;
   Taprobane, c’est Pautre après,
   Que dous itanz est graindre e mais;
   La tierce a non Elephantine :
   Mainte chiere espece a mecine
   Creist en li buene e preciose ;
   PageV04P008
   La quarte isle ra non Therose :
   Chipre, Rode, Citherea,
   Crete la grant e Carphata.
   Qui les merveilles vos direit
   Qu’es isles sont, que l’om i veit,
   A fort chose le tendriëz,
   Rien tant volentiers n’orriëz.
   Set puis i ra : c’est Caucasus,
   Sina, Cametès, Libanus,
   Armenius, monz Bodians,
   E li setmes monz Casians.
   Qui direit les descripcions,
   En queus lîeus n’en queus regions
   PageV04P009
   Il sont, ne queus flueves i cort,
   Li queus en naist, li queus en sort,
   Come il sont haut, com bien il tienent
   Ne com granz choses i avienent,
   A grant merveille vos vendreit
   Com faitement ço avendreit.
   En icez lieus Oriëntaus,
   Vint e dous flueves principaus
   A solement : ço est Gangès,
   Sigoton e Therioclès,
   Exos, Cametès, Sigota,
   Eüfratès e Carmanta ;
   Armedius, c’est li novains,
   Qui de mainte merveille est pleins;
   Suse, Cortace e Ydaspès,
   Crisoras li trezains après ;
   PageV04P010
   Diapagite e Pactolus,
   Alibota e Taxius,
   Eleüzer e Azonis,
   E li vintains a non Tigris;
   Crisos, Jordans : c’est le derier.
   Qui sor icez voudreit traitier
   E dire de queus lieus il vienent
   Ne en queus lieus il se detienent,
   Queus viles sont sor eus asises
   Ne de queus regnes sont devises;
   Qu’il a en eus ne qu’ont i prent,
   Bien sai de veir certainement
   Que volentiers i entendreient
   Cil qui retraire le m’orreient.
   En cest Oriental partie,
   De ço ne redotons nos mîe,
   PageV04P011
   A treize provinces contees :
   Oëz corne els sont devisees.
   Perse, Inde, Isaure e Azonis;
   La quinte Sine, ço m’est vis;
   La siste a non Apamena,
   L’autre Mesopotamia;
   Phenice, Assire, Commacine;
   L’onzime apelent Palestine ;
   Sire, la plus chaude, l'ardant,
   E Mede, que mout par est grant.
   Toz Oriënz trestoz entiers,
   Qui del mont est l'uns des quartiers,
   En icez choses est compris
   E des autres treis parz devis
   Dont jo ne vueil or plus traitier,
   Qu’a ço me covient repairier
   Por que j’ai de tot ço tochié.
   PageV04P012
   Ço nos recontent li Traitié
   E li grant Livre Historial,
   Qu’en la partie Oriëntal
   Est Amazoine, terre grant :
   Oëz que nos trovons lisant.
   De femmes est tote habitee :
   De tant com dure la contree,
   N’i enterra hom a nul jor.
   Mais, si com diënt li autor,
   Delez la terre près assez
   A un isle qui bien est lez :
   Seisante liuës tient al meins ;
   De precios arbres est pleins
   E d’erbes chieres speciaus.
   Plains est li isles e eguaus
   E delitos e riche e bel.
   La vont contre le tens novel.
   Bel s’atornent e richement :
   Precios sont lor vestement
   PageV04P013
   Dès qu'est li meis d’avril entrez
   Desci que juinz s'en est alez,
   I sont a joie e a sojor.
   Li home des regnes entor
   Vienent a eles : c'est lor us.
   Treis meis i sont e neient plus,
   A mout grant joie les receivent :
   Adonc empreignent e conceivent.
   Les plus beles, les plus preisiees
   N’i sont eües n'atochiees
   Se de ceus non qui ont valor
   E qui plus ont pris e honor :
   Li plus vaillant as plus vaillanz.
   Iluec aportent les enfanz
   Qui masle sont e d'eles né :
   As peres sont iluec doné,
   Que ja un sol n'en retendront
   Ne plus d’un an nel morriront;
   Les meschines, celes norrissent.
   E quant ço vient qu'il departissent,
   Tot l’an sont puis, ja de ses ieuz
   Nes verra hom, jovnes ne vieuz :
   PageV04P014
   S'en lor terre meteit les piez,
   Sempres sereit toz detrenchiez.
   D’eles i a mout grant partie
   Que ja a nul jor de lor vie
   Ne seront d’omes adesees
   Ne ja n'ierent despucelees.
   Armes portent : mout sont vaillanz
   E hardies e combatanz,
   E en toz lieus en sont preisiees.
   Avenu est maintes feiees
   Que eisseient de lor pais :
   Armes portent por aveir pris.
  